ספריית הקונגרס

ספריית הקונגרס (אנגלית: Library of Congress, ראשי תיבות: LOC) היא ספריית המחקר של הקונגרס של ארצות הברית, אשר משמשת בפועל כספרייה הלאומית של ארצות הברית, ואחת מהספריות החשובות והגדולות ביותר בעולם. רק הספרייה הבריטית גדולה ממנה. ספריית הקונגרס נוסדה כספריית מחקר לשירותו של הקונגרס של ארצות הברית, בחוק עליו חתם הנשיא ג'ון אדמס ב-24 באפריל 1800. החוק הקצה 5,000 דולר אמריקני ל"רכישת ספרים העשויים להיות דרושים לקונגרס". הספרים הראשונים הגיעו מבריטניה ב-1801, ושוכנו בבניין הקונגרס עצמו. בתחילה היו באוסף 740 כרכים ושלוש מפות. כחודש לאחר שאוסף הספרים המקורי, בן כ-3,000 כרכים באותה עת, נשרף יחד עם בניין הקונגרס ב-1814 בידי הצבא הבריטי במסגרת מלחמת 1812, הציע תומאס ג'פרסון את אוסף הספרים שלו לספריית הקונגרס. אוסף הספרייה הפרטית שלו הכילה ספרים רבים במגוון תחומים רחב, כולל פילוסופיה, מדעים, ספרות, ספרים בשפות שונות, ספרים הקשורים להיסטוריה של אמריקה ועוד. לאחר משא ומתן, ואל מול טענות שאין לקונגרס צורך בספרים שאינם משפטיים, נמכרו ב-1815 6,487 הספרים שבספרייתו תמורת 23,940 דולר, סכום גדול באותם ימים, והם מהווים את הבסיס לספרייה הנוכחית. בשנת 1851 כילתה השרפה הגדולה בתולדות המבנה כ-35,000 ספרים, שהיו כשני שלישים מתכולתה, ובהם גם את מרבית האוסף המקורי של ג'פרסון. מאוחר יותר ניתן לספרייה תפקיד במסגרת ההגנה על זכויות יוצרים: כל מחבר שביקש לזכות בהגנה של חוק זכויות יוצרים של ארצות הברית נדרש לשלוח שני עותקים מיצירתו לספריית הקונגרס. לא כל הספרים המגיעים למשרד זכויות היוצרים שבבניין הספרייה נשארים בספריית הקונגרס. חלקם מועברים לספריות הלאומיות האחרות של ארצות הברית (בהתאם לתוכנו של הספר) או נתרמים לספריות ציבוריות שונות. הסמל הראשון הסמל עד 2018 דגל הספרייה הסמל הנוכחי הספרייה, שמבחינת גודל פיזי היא הגדולה בעולם, שוכנת בארבעה בניינים, שאורך המדפים הכולל בהם הוא כ-850 קילומטר (אורך המדפים הגדול בעולם): בניין תומאס ג'פרסון בניין ג'ון אדמס הבניין לזכר ג'יימס מדיסון בניין מרכז השימור האודיו-ויזואלי הלאומי (קמפוס פקארד) כל הבניינים, למעט קמפוס פקארד (השוכן בווירג'יניה), מצויים בשכנות זה לזה בקומפלקס הקפיטול של ארצות הברית בוושינגטון די. סי. בספרייה אוספים חשובים וספרים נדירים, ובהם עותק של תנ"ך גוטנברג. נכון לתחילת פברואר 2008 מקוטלגים בספרייה כ-135 מיליון פריטים, ובכך היא שנייה בגודלה רק לספרייה הבריטית, שבה יש מעל 150 מיליון פריטים, אך היא ספריית המחקר והספרייה הפרלמנטרית הגדולה בעולם, ויש בה אוספים שהם הגדולים בעולם מסוגם. בספרייה כלולים מעל 29 מיליון פריטים מודפסים ובהם מעל 20 מיליון ספרים ב-460 שפות וכ-5 מיליון מפות; מעל 58 מיליון כתבי יד; מעל 14 מיליון פריטים חזותיים ומהם 12 מיליון תצלומים, וכן מקוטלגים בה כ-3 מיליון הקלטות קוליות (כמו בספרייה הבריטית). כל האוספים המוזכרים (למעט האחרון) הם הגדולים מסוגם בעולם, אף יותר מאשר בספרייה הבריטית. שיטת המיון והקטלוג של ספרים בספרייה קרויה Library of Congress classification (בקיצור LC), והיא מקובלת בספריות אוניברסיטאיות רבות ותואמת את תקן RDA. השיטה פותחה על ידי צ'ארלס קטר. ספריות ציבוריות מעדיפות שיטת מיון וקטלוג אחרת, שיטת דיואי. הספרייה פתוחה לציבור הרחב למטרות עיון, וכן מתקיימים בה סיורים לתיירים, והיא מאתרי התיירות הפופולריים ביותר בוושינגטון הבירה. הכניסה לאולם הקריאה מצריכה אישור, שאותו ניתן לקבל בבניין מדיסון כנגד הצגת תעודה מזהה ובה תמונה. בניין ג'פרסון פסיפס מאת פרדריק דילמן בבניין ג'פרסון בניין אדמס בניין מרכז השימור האודיו-ויזואלי הלאומי האולם הראשי של אולם ג'פרסון אולם הקריאה המרכזי של בניין ג'פרסון ארכיון הסרטים הלאומי של ארצות הברית אתר האינטרנט הרשמי של ספריית הקונגרס (באנגלית) ספריית הקונגרס, ברשת החברתית פייסבוק ספריית הקונגרס, ברשת החברתית אקס (טוויטר) ספריית הקונגרס, ברשת החברתית אינסטגרם ספריית הקונגרס, ברשת החברתית LinkedIn ספריית הקונגרס, סרטונים בערוץ היוטיוב ספריית הקונגרס, הבלוג הרשמי ספריית הקונגרס, ברשת החברתית Goodreads ספריית הקונגרס, באתר פליקר ספריית הקונגרס, באתר פינטרסט ספריית הקונגרס, באתר אנציקלופדיה בריטניקה (באנגלית) כתבי ספריית הקונגרס בפרויקט גוטנברג (באנגלית) ספריית הקונגרס (וושינגטון), דף שער בספרייה הלאומית The Library of Congress אתר ספריית הקונגרס מורשתו של ג'פרסון - ההיסטוריה של ספריית הקונגרס אריאל בולשטיין, אוטוסטרדה של סקרנות, באתר ישראל היום, 8 בנובמבר 2018 תולדות גבעת הקפיטול, כולל סרטון אנימציה של בניית מבני קומפלקס הקפיטול מפה אינטראקטיבית של קומפלקס הקפיטול Fascinating Facts | About the Library | Library of Congress, Library of Congress, Washington, D.C. 20540 USA הספריות הלאומיות הרשמיות של ארצות הברית הן הספרייה הלאומית לחינוך, הספרייה הלאומית לחקלאות, הספרייה הלאומית לתחבורה והספרייה הלאומית לרפואה Jefferson's Legacy: A Brief History of the Library of Congress, באתר ספריית הקונגרס, ‏30 במרץ 2006.